L-ugwaljanza hi l-punt tat-tluq tad-drittijiet tal-bniedem. Dan kien il-perm ta’ taħdidiet pubbliċi mill-Prim Imħallef Emeritu tal-Ingilterra u Wales Lord Igor Judge li kienet organiżata mill-Fondazzjoni Strickland. Lord Igor Judge li għadu kif irtira mill-bank tal-ġudikattura iddiskuta il-kunċett tad-drittijiet umani: fil-kuntest tal-illum u t’għada. Lord Judge enfasizza li kulħadd għandu id-dritt li jkun liberu f’dak li jaħseb u li jgħid sakemm ma jkunx qed ipoġġi fil-periklu id-drittijiet tal-oħrajn. Saħaq li d-drittijiet tal-bniedem iridu ikunu l-istess għal kulħadd, anke għal gruppi ta’ nies li għal raġuni jew oħra huma f’minoranza. Lord Judge tkellem dwar il-ħtieġa ta’ sistema ġudizzjarja b’saħħitha u dwar l-importanza li għandha l-midja indipendenti biex tħares id-drittijiet fundamentali waqt li tiskrutinja l-irwol tal-istat. Dan jirrifletti l-għan ewlieni tal-fondazzjoni Strickland, li twaqfet minn Mabel Strickland lura fis-snin 70 bil-għan li tippromovi l-libertà tal-ħsieb u l-espressjoni fost l-oħrajn. Ma’ tvm.com.mt Lord Judge stqarr li huwa kburi bil-konnessjoni tiegħu ma’ Malta fosthom għax twieled f’Malta fl-1941. Lord Judge ħa l-ewwel edukazzjoni tiegħu f’Malta fil-kulleġġ St Edwards u anke fil-bank tal-ġudikatura Ingliż Lord Judge stqarr Lord Judge li żamm l-ilwien tal-bandiera maltija fl-istemma uffiċjali tiegħu. Storja: Nigel Mifsud